TRUE-UNIQ บวกสวน XD ผู้ถือหุ้นพุงกางรับรีเทิร์น 2 เด้ง!
TRUE-UNIQ บวกสวนเครื่องหมาย XD ผู้ถือหุ้นพุงกางรับรีเทิร์น 2 เด้ง! 
14 มี.ค. 2561

ผู้สื่อข่าวรายงานว่า ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE ณ เวลา 14.45 น. อยู่ที่ระดับ 7.25 บาท เพิ่มขึ้น 0.35 บาท หรือ 5.07% สูงสุดที่ระดับ7.35 บาท ต่ำสุดที่ระดับ 6.95 บาท มูลค่าการซื้อขาย 3.89 พันล้านบาท
โดยราคาหุ้น TRUE ปรับตัวขึ้นถึงแม้ว่าจะเป็นวันขึ้นเครื่องหมาย XD ไม่ได้รับสิทธิปันผลในวันนี้ (14 มี.ค.2561) ซึ่งบริษัทจ่ายปันผลงวดดำเนินงานวันที่ 1 ม.ค. 2560 ถึงวันที่ 31 ธ.ค. 2560 อัตราการจ่ายปันผลเป็นเงินสด 0.031 บาทต่อหุ้น วันที่จ่ายปันผล 25 พ.ค. 2561
 
ขณะเดียวกันราคาหุ้น บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ อยู่ที่ระดับ 13.30 บาท เพิ่มขึ้น 0.20 บาท หรือ 1.53% สูงสุดที่ระดับ 13.50 บาท ต่ำสุดที่ระดับ 12.80 บาท มูลค่าการซื้อขาย 115.14 ล้านบาท
โดยราคาหุ้น UNIQ ปรับตัวขึ้นถึงแม้ว่าจะเป็นวันขึ้นเครื่องหมาย XD ไม่ได้รับสิทธิปันผลในวันนี้ (14 มี.ค.2561) ซึ่งบริษัทจ่ายปันผลงวดดำเนินงานวันที่ 1 ม.ค. 2560 ถึงวันที่ 31 ธ.ค. 2560 อัตราการจ่ายปันผลเป็นเงินสด 0.33 บาทต่อหุ้น วันที่จ่ายปันผล 11 พ.ค. 2561
ทั้งนี้ในวันที่ขึ้นเครื่องหมาย XD ราคาหุ้นส่วนใหญ่จะปรับตัวลดลงตามจำนวนเงินปันผล เนื่องจากนักลงทุนจะไม่เข้าซื้อหุ้นในวันที่ไม่ได้รับปันผล
อย่างไรก็ตามราคาของ TRUE-UNIQ สามารถปรับตัวขึ้นได้ ดังนั้น เท่ากับว่าผู้ถือหุ้นของทั้ง 2 บริษัทจะได้รับผลตอบแทนจากการถือหุ้นทั้งจากส่วนต่างของราคาหุ้นที่ปรับตัวขึ้นในวันนี้ อีกทั้งยังได้รับผลตอบแทนในรูปของปันผลหากทำการขายหุ้นภายหลังจากวันขึ้นเครื่องหมาย XD